# Το Πλαίσιο Ικανοτήτων του Εργατικού Δυναμικού του NDIS

# (The NDIS Workforce Capability Framework)

## Ένας σύντομος οδηγός για τους συμμετέχοντες και τους εργαζόμενους στο NDIS

Η Επιτροπή Ποιότητας και Ασφαλιστικών Δικλείδων του NDIS (The NDIS Quality and Safeguards Commission) έχει αναπτύξει το Πλαίσιο Ικανοτήτων του Εργατικού Δυναμικού του NDI.

Ονομάζεται το Πλαίσιο [Framework] σε αυτόν τον οδηγό.

Η Επιτροπή αναπτύσσει εργαλεία για να βοηθήσει όλους στην χρήση του Πλαισίου για εργασία στο NDIS. Αυτά τα εργαλεία θα είναι στην [ιστοσελίδα του Πλαισίου](https://workforcecapability.ndiscommission.gov.au/) όταν είναι έτοιμα.

Αυτός ο οδηγός εξηγεί τα κύρια πράγματα που χρειάζεται να γνωρίζετε για το Πλαίσιο εάν είστε ένας συμμετέχων ή ένας εργαζόμενος.

### Είμαι ένας συμμετέχων στο NDIS – πώς μπορώ να χρησιμοποιήσω το Πλαίσιο;

Το Πλαίσιο περιγράφει τι μπορείτε να αναμένετε από την υποστήριξη των εργαζομένων σας.

Αυτό σημαίνει τι πρέπει να κάνουν οι πάροχοι υπηρεσιών και οι εργαζόμενοι, και πώς πρέπει να συμπεριφέρονται όταν εργάζονται μαζί σας, με την οικογένειά σας ή με τους φροντιστές σας.

Αναπτύχθηκε από την δική σας οπτική γωνία. Βασίζεται σε πράγματα όπως, τα δικαιώματά σας, τις επιλογές που μπορείτε να κάνετε και τον έλεγχο που έχετε για την υποστήριξη και την φροντίδα σας.

Μπορείτε να χρησιμοποιήσετε το Πλαίσιο όταν μιλάτε στους εργαζόμενούς σας και τους παρόχους υπηρεσιών.

Μπορεί να σας βοηθήσει να μιλήσετε για το πώς θέλετε να είναι η μορφή της υποστήριξής σας. Μπορεί, επίσης, να σας βοηθήσει να πείτε τι είναι καλό ή κακό για εσάς.

### Είμαι ένας εργαζόμενος στο NDIS – πώς μπορώ να χρησιμοποιήσω το Πλαίσιο;

Χρειάζεται να έχετε ορισμένες ικανότητες για να εργαστείτε στο NDIS. Ικανότητα σημαίνει την συμπεριφορά, τις δεξιότητες και την γνώση για την παροχή καλών υπηρεσιών και υποστήριξης.

Αυτές οι ικανότητες ισχύουν για όλους που εργάζονται στο NDIS. Αυτό συμπεριλαμβάνει θέσεις εργασίας όπως του υπαλλήλου υποδοχής, του κηπουρού, του υπαλλήλου υποστήριξης, ή του επαγγελματία στον τομέα υγείας και στον παραϊατρικό τομέα.

Το Πλαίσιο περιγράφει τι μπορούν να αναμένουν οι συμμετέχοντες όταν εργάζεστε μαζί τους σε αυτές τις θέσεις.

Το Πλαίσιο μπορεί να σας βοηθήσει να πάτε καλά στην εργασία σας τώρα, και σε οποιεσδήποτε διαφορετικές θέσεις εργασίας θα έχετε στο NDIS στο μέλλον.

Εάν σκέφτεστε να εργαστείτε στο NDIS, το Πλαίσιο μπορεί να σας βοηθήσει να υπολογίσετε εάν θα πάτε καλά στην εργασία σας.

### Τι λέει το Πλαίσιο ότι πρέπει να κάνουν οι εργαζόμενοι στο NDIS;

Υπάρχουν 5 κύρια πράγματα που οι εργαζόμενοι στο NDIS πρέπει να κάνουν όταν εργάζονται με τους συμμετέχοντες:

1. **Να δημιουργούν μία καλή σχέση**

* **να επικοινωνούν και να συνεργάζονται καλά με τον συμμετέχοντα**
* **να υποστηρίζουν τον συμμετέχοντα να γνωρίζει και να χρησιμοποιεί τα δικαιώματά του**

1. **Να ξέρουν την δουλειά τους**

* **να καταλαβαίνουν πώς η προσέγγισή τους μπορεί να επηρεάσει τον συμμετέχοντα**
* **να καταλαβαίνουν τι μπορεί να κάνει και πού χρειάζεται βοήθεια**
* **να φροντίζουν τον εαυτό τους**

1. **Επιλογή υποστήριξης και έλεγχος**

* **να καταλαβαίνουν τι είναι σημαντικό για τον συμμετέχοντα**
* **να καταλαβαίνουν τι σημαίνει η καλή ζωή για αυτόν**
* **να υποστηρίζουν τον συμμετέχοντα να κάνει τις δικές του επιλογές**
* **να υποστηρίζουν τον συμμετέχοντα να κάνει τα πράγματα που θέλει.**

1. **Να είναι παρόντες**

* **να εργάζονται μαζί με τον συμμετέχοντα για την ικανοποίηση των αναγκών του**
* **να τον υποστηρίζουν να φροντίζει την υγεία και την ασφάλειά του**

1. **Να εξετάζουν τι είναι και τι δεν είναι αποτελεσματικό για τον συμμετέχοντα**

* **να εξετάζουν πόσο καλά παρέχουν την υποστήριξη**
* **να υποστηρίζουν τον συμμετέχοντα να μιλάει ανοιχτά για το τι νομίζει ότι είναι και δεν είναι αποτελεσματικό.**

### Τι άλλο λέει το Πλαίσιο;

Οι εργαζόμενοι πρέπει να σέβονται και να υποστηρίζουν την ταυτότητα. Μπορεί να χρειάζονται περισσότερες γνώσεις εάν ο συμμετέχων:

* **έχει υπόβαθρο που προέρχεται από τους Αβορίγινες ή τους Νησιώτες του Πορθμού Torres**
* **μιλάει μία γλώσσα εκτός της Αγγλικής**
* **είναι ΛΟΑΤΚΙ+.**

Μερικοί εργαζόμενοι μπορεί, επίσης, να χρειαστούν εξειδικευμένες δεξιότητες υποστήριξης, ανάλογα με τον τύπο υποστήριξης που χρειάζεται ο συμμετέχων. Για παράδειγμα, να αλλάξει τις συνθήκες διαβίωσης ή να ακολουθήσει ένα πρόγραμμα υγειονομικής φροντίδας ή υποστήριξης συμπεριφοράς.

Το Πλαίσιο, επίσης, βοηθά τους διευθυντές και τους παρόχους εκπαίδευσης να κατανοήσουν πώς μπορούν να βοηθήσουν τους υπαλλήλους υποστήριξης να κάνουν την δουλειά τους.

### Για περισσότερες πληροφορίες:

* **Μπορείτε να πάτε στη ιστοσελίδα μας:**

workforcecapability.ndiscommission.gov.au

* **Ή να μας στείλετε email στην διεύθυνση:**

[workforcecapability@ndiscommission.gov.au](mailto:workforcecapability@ndiscommission.gov.au)

* **Ή να μας τηλεφωνήσετε στο:**

1800 035 544